QUEDAN 10 XOGADORES
Con máis de 100 000 $ en subornos na rolda anterior
e só unha praza para entrar no Top 6,
chegou a hora da verdade.
- De momento van catro votos. - Si.
Os catro para persoas diferentes,
isto significa que quen Nick escolla,
gañará.
Nick, o último voto é teu.
Antes de votar, cóntame o que che pasa pola cabeza.
A ver, eu intentei xogar con integridade e honestidade
- durante todo o concurso. - Si.
Vinme en moitas situacións con cartos diante do nariz.
Ofrézovos 30 000 $.
- Acepto 30 000. - Vale.
Xoguei para gañar cartos e encher o peto tanto como puiden.
Xa.
Monika subornou a Nick
xusto antes de que se acabase o tempo a cambio dun voto.
Cumprirá Nick o trato?
Dito isto, sigo queréndoos a todos,
- pero a miña decisión está tomada. - Chegaches a unha conclusión?
- Si. - Esa conclusión pode decidir quen gaña.
Vota a Monika.
Merece estar aquí. Sabes que o merece.
É complicado,
- pero aínda teño posibilidades. - Chegou a hora. A quen votas?
A quen vas meter na última praza da última proba
por cinco millóns de dólares?
Por favor, Nick. Por favor.
A persoa que elixo, a persoa pola que voto é…
Moi ben. Grazas polo teu voto.
Non houbo empate.
Hai un claro gañador nesta rolda.
O gañador da rolda final,
a persoa que vai ocupar esa última praza no último xogo
da segunda tempada dos Beast Games é…
Brett.
Parabéns. Recibiches dous votos e os demais, un.
Estabas nervioso para nada. Gañaches! E só che custou 97 000 $.
- Si, señor. Que ben. - Grazas, meu.
Alégrome moitísimo por ti.
En fin, eu intenteino.
Que pasou?
Perdóame.
Nick, quérote coma un irmán. Grazas por todo.
- Parabéns polos cartos. - Quérote, meu.
Monika, es a mellor concursante. Lamento que non esteas aquí connosco,
porque de estar, de seguro gañarías.
- Jim, non me votaches? - Non.
- En serio? - É a miña vinganza pola repartición.
Brett está cabreado porque non o votei, pero non o entendo.
- Décheslle 30 000 e non te votou? - Si.
- Xa. - Moi ben.
Aquí temos o Top 6 da segunda tempada dos Beast Games.
Custa celebralo diante dos perdedores?
- Si. - É brutal.
Moi ben. Kady, estás eliminada.
Jim, ti tamén estás eliminado.
Monika, estás eliminada.
Nick, tamén estás eliminado.
Antes de pasar ao xogo final,
Monika, podes achegarte un momento?
Non pode ser.
Estarás triste por quedar fóra, pero antes de despedirte,
queres desvelarlles algo ao Top 6
e aos outros tres eliminados?
Veña!
Auguste, ris por algo?
Non.
Vendín a moeda por medio millón de dólares.
Toma!
Por que non dixeches a verdade?
Traede o diñeiro!
Polo de agora, é a terceira que máis cartos gañou esta tempada.
- Parabéns, Monika. - Ben xogado.
Ao final, non podes fiarte de Nick.
Eu fun sincero co que gañei esa noite e ti non,
por iso perdiches.
Si, dixeches que non levaras nada
cando levaches 500 000.
Se dixeras a verdade, estarías aquí.
Non pode estar moi decepcionada,
porque non marcha con 10 000 $.
Marcha con 510 000 $.
De feito, as catro persoas eliminadas
van para a casa con máis de 100 000 $.
Parabéns a todos por chegar ao Top 10.
Por desgraza, a vosa aventura nos Beast Games chegou á súa fin,
e é o momento de romper os vosos corazóns.
Estoulles moi agradecido aos Beast Games
por darme a oportunidade de competir. Cambioume a vida.
Non só marcho con medio millón de dólares máis,
senón que tamén levo a Jim.
Teño moitísima gana de empezar unha vida fóra
e creo que teremos máis sorte que aquí dentro.
Non vou mentir.
É unha faena perder a oportunidade de gañar cinco millóns,
pero marcho con algo que vale moito máis
ca calquera cantidade que Jimmy me ofrecese,
e é unha historia de amor que non ten ninguén no mundo.
Non é un adeus,
é un ata logo.
QUEDAN SEIS XOGADORES
SÓ UN GAÑARÁ
Os seis que quedades,
seguídeme, por favor.
Teño algo que quero ensinarvos.
Abride a porta.
Benvidos á gran final,
onde un de vós vai gañar eses cinco millóns de dólares.
- Que guapo! - Non pode ser!
Guapísimo.
Beast Games, en estado puro, a súa existencia é unha simulación.
Un mundo alternativo no que este ano
cen fortes e cen intelixentes entraron por primeira vez.
A simulación levou os concursantes máis alá do que viviran nunca.
E igual que o mundo onde vives,
este mundo simulado pode ser frío, brutal,
e está totalmente controlado por decisións.
O destino destes concursantes sempre estivo nas súas mans.
Foron guiados e, ás veces, manipulados por outros,
conscientes ou non.
Elixiron a quen manter ao seu carón
e a que amigos deixar atrás.
Descubriron quen era o máis intelixente
e loitaron para ver quen era o máis forte.
E, por suposto, cando foi necesario,
elixiron ocultarlles a verdade aos que os rodeaban.
Cada interacción e comunicación determinou os finalistas.
E as decisións que estamos a piques de ver
determinarán o gañador.
Antes de explicar en que consiste o xogo, primeiro necesito que Tyler
escolla unha destas seis plataformas.
Foi o primeiro en saír da cabina,
polo tanto pode elixir o seu sitio primeiro.
A única pista que dou
é que igual hai que elixir obxectivos.
Creo que, podendo elixir primeiro,
é de caixón escoller un dos extremos.
Vou coller esta, que estou deste lado.
Non hai volta atrás. De acordo.
Karl, por favor, cóllelle o corazón.
- Cóidamo. - Vale.
Karl vai colocar o corazón de Tyler no soporte que ten xusto en fronte.
Hannah, fuches a seguinte en saír da cabina.
Queres poñerte ao lado de Tyler,
ou queres estar o máis lonxe posible del?
Confío en Tyler, pero este extremo dáme menos medo.
- Boa elección. - Mimá!
Unha vez máis, o seu corazón irá xusto en fronte dela.
Agora isto ponse interesante. Xa están collidos os dous extremos,
e tócalle ao terceiro salvado. Jack, que decides?
Tyler e eu saímos xuntos
e pasamos por moito. Voume poñer ao seu lado.
Conta comigo. Tranquilo.
Decidido.
Auguste, tes unha decisión difícil.
Pois si. Hannah, que dis?
Non sei por que, pero algo me di que Cory ten que estar ao meu lado.
De acordo, Hannah.
Hannah, eu non irei a por ti.
- Grazas. - Aquí estarás ben.
- Vale. Agora tócalle a Cory. - Vou poñerme ao lado de Hannah.
Vale. E a última plataforma é para Brett.
Agora toca revelar as regras deste xogo.
Este xogo non pode ser máis sinxelo.
Ides tirar pelotas aos corazóns dos demais por quendas.
Se esmagan o voso corazón, perdedes cinco millóns de dólares,
caeredes ao baleiro e estaredes fóra da segunda tempada.
Que nervios.
Como Tyler foi o primeiro salvado, será o primeiro en tirar.
A orde en que saístes das cabinas será a orde na que tiraredes.
Seguiremos ata romper dous corazóns.
Tyler, cando esteas listo, apunta ao corazón que queiras.
Pero lembra que a túa decisión podería eliminar alguén
e quitarlle cinco millóns das mans, e depende de ti.
Levámonos todos moi ben. Non é nada persoal.
Creo que vou tirar cara a ese extremo.
Vou pasar esta rolda, ver quen vén a por min
e logo xa decidirei a por quen vou despois.
Que medo!
Hannah, salvácheste por un pelo.
Vaslla devolver?
Hannah, prométoche que non apuntaba ao teu.
Mira, se cadra fago mal, pero elixo a paz.
Non vas a por ninguén?
Hannah acaba de desperdiciar un tiro.
Agora, tócalle a Jack.
Creo que o que máis me convén é tirala fóra.
Vedes o que pasou?
Os dous intelixentes tiraron o balón ao baleiro.
Nin sequera apuntaron.
- Auguste, ti que? - Vou a por Tyler.
Xa van tres concursantes seguidos que tiran o balón ao baleiro.
E, obviamente, quero deixar claro que seguimos ata que haxa dous eliminados.
- Cory, que vas facer? - Vou tirar ao medio.
Jack, non é nada persoal, pero hai que eliminar dous.
Vale, xenial.
Este é de proba.
Bo tiro, Brett.
Que puntaría!
Estou moi contento con ese tiro.
Acabou a primeira rolda. Comezamos a seguinte con Tyler de novo.
Vou tirar nesa dirección.
Hannah, se segues así, vante eliminar antes de tirar.
Como xa foron a por Jack, seguirei con el.
Cría que ía elixir a outro.
Jack, xa che tiraron…
Varias veces.
Vas tirar ao baleiro ou…?
Vou seguir a estratexia dos demais, e tirar ao chou nesa dirección.
Tranquilo, Jack. Entendémolo.
A ver.
Jack.
- Perdoa. - Macho.
Non fai falta preguntarlle a Cory.
A cousa estase poñendo ben.
É evidente que é un bando contra o outro.
Jack, vou tirar ao teu.
É o dominador común: todos a por Jack.
- Vou apuntar ao de Cory. - Cory, vas devolverlla?
Probablemente siga con Jack.
- Só van a por min? - Ti non podes ir a por Jack.
Non, porque hai risco de que rebote e rompa o meu.
- E somos amigos, así que… - Si.
- Iso tamén.
Vas a por min, non?
Vou probar outra vez con Jack.
Veña, todos a por Jack.
Non é persoal.
É doado dicir que non é persoal pero se todos van a por ti, non fai graza.
Non poden ir a por ti se os eliminas.
Non rompeu un corazón, pero si unha cámara.
Hannah, comigo ou contra min?
Contra ti, Auguste.
Como te sentes, Jack?
Pois non moi ben.
Perdín cinco millóns por un pelotazo.
Doe máis do que imaxinas.
Dalo todo no concurso,
esfórzaste ao máximo durante 41 días
e perdes porque alguén lle dá un pelotazo ao teu corazón.
É a peor sensación do mundo, é que…
Jack, non foi nada persoal. Dígocho en serio.
Di o que queiras, pero cando che van ao corazón…
Podía estar calquera no medio e eu tiraría ao mesmo punto.
Tanto ten.
Jack, laméntoo moito.
De verdade.
Cory, como lle rompiches o corazón,
tes que dicir: "Que caia".
Pero non o digas chorando, dio con enerxía.
Que caia.
Dálle.
Seguide vós, eu non podo. Non podo eliminar a ninguén máis.
E con isto, quedan cinco concursantes.
Un deles gañará eses cinco millóns que vedes aí.
Aínda temos que eliminar un máis.
Imos a por Hannah.
Si, dille a Cory que o faga. É o mellor para todos.
Brett, cando queiras.
Hannah, non quero ser o inimigo de Tyler, Auguste ou Cory,
así que vou ter que apuntar ao teu.
Alá imos.
Dixo que apuntaba a Hannah,
pero case lle dá a Cory.
- Perdón. Non ía a por ti. - Seino, tranquilo.
Dádelle un balón a Tyler.
Algún vai ir a por min?
Iso nunca, Tyler. Sábelo.
- Eu si. - Ti si?
- Vou a por ti. - Moi ben.
Non, ho, é broma. É broma. Estou de broma, home. Non vou a por ti.
- Xa sabes o meu plan. - Hannah, ti que?
Non vou ir a por Tyler, creo que arriscaría a miña continuidade.
Vai a por Hannah. Todos o faremos. Se a eliminas, teremos máis opcións.
Se ti non a botas, podo caer eu.
Vou ir ao seguro e ver se cumpren a súa palabra.
Tyler, vai a por Hannah.
- Ela non vai ir a por ti. - A por quen vas, Hannah?
Díxenlle a Brett que non iría a por el,
pero foi antes de que el fose a por min, así que isto é o máis xusto.
Se lle dá a un corazón, acabouse.
Por favor, ao meu non.
Tócalle a Auguste.
- Hannah. - Vas a por Hannah?
Vou pasar unhas roldas.
Sénteste culpable por eliminar a Jack?
Si, moito.
Todos somos persoas. Temos corazón e sentimentos e…
Pero ou vas ti para a casa ou un deles.
Tyler, dicímoslle a Cory que se una?
- Fai o que queiras. - Se non fai nada,
ponnos aos tres en risco. Igual vai a por ti.
- Cory, tes que xogar. - Si, agora vou xogar.
Hannah, se non quero ser o inimigo dos tres que van a por ti,
teño que unirme a eles.
Créeme que non quero, de veras. Deiche a miña palabra.
Hannah, eu non irei a por ti.
Tres fortes uníronse contra a única intelixente que queda.
Entendo que é un xogo e non é persoal,
pero é un fastío.
Cory, vouche dicir outra cousa.
Haberá máis xogos
e se de verdade queres gañar os cinco millóns,
non preferirías seguir con alguén que supoña unha ameaza menor?
Unha reflexión interesante.
Por que eliminala cando podes eliminar unha ameaza maior?
Dálle, Cory.
O asasino está de volta.
- Debo xogar. - Case lle das.
Non podo ir a por ela porque llo prometín.
A integridade é o máis importante.
- Como volvas ir a por min… - Xa.
Irei a por ti. E seguro que Tyler tamén.
Pásocho esta vez.
Vou ir a por Hannah.
Xa che dixen por que, non che estou mentindo á cara.
Fai o que che pareza.
É o máis intelixente para min.
Tyler, tes que seguir.
Vai a por Hannah. Todos imos a por ela.
Por favor.
Vas intentar eliminar alguén?
Vou intentar…
Tyler.
- …ir a por Hannah. Perdoa. - Vaia, e sen que ela o provoque.
Tyler, vas tirar ao extremo oposto e á persoa que está máis lonxe?
- Si. Vou intentalo. - Que forte!
É horrible que todos se alíen contra ti.
Esta é a definitiva, Tyler? É o tiro de graza?
Mi madriña!
Grazas. Grazas. Grazas. Grazas, Tyler.
Déboche literalmente a vida neste xogo.
Perdoa, tío.
Non o entendo, levamos todo o concurso xuntos.
- Era o último que esperaba. - Perdoa.
Non sei por que o fixeches, de verdade.
Non sinto nada.
Estou en shock.
Sentíame mal
por ir todos a por Hannah e decidín cambialo.
Esperaba marchar con algo no peto
e volver á casa sen nada despois de 41 días é un fastío,
pero foi divertido e levo bos recordos. Non esquecerei
o que vivimos xuntos. Foi incrible. Es bo rapaz.
Espero que gañes.
- Perdoa. - Non pasa nada.
- Perdoa. - Si.
Ías gañar o concurso.
- Eu só podía gañar se ti non estabas. - Vale.
Laméntoo, tío.
Non pasa nada. Tranquilo.
Está todo ben.
Sigo querendo que gañes.
- Es o meu amigo e espero que gañes. - Laméntoo.
Que non pasa nada, home.
- Moita sorte. - Non ía poder gañarche.
Grazas por dicir iso.
É a verdade.
Cando ti digas.
Quérote, tío.
Que caia.
Ti podes! Veña! Dálle!
Moi ben, Auguste!
O segundo con máis votos é Auguste.
E con isto,
tedes un 25 % de probabilidades de gañar cinco millóns de dólares
e sodes os catro finalistas.
Agora xa se pode dicir que entramos nesa fase dos Beast Games
en que as alianzas que quedaban romperon.
QUEDAN CATRO XOGADORES
Como te sentes?
Pois estou bastante desgustado.
Foi duro porque era un dos meus mellores amigos aquí.
Síntome fatal.
Pero todos iamos a por Hannah e cando a vin chorar
foi cando o decidín.
Non podía seguir facéndolle iso.
Os meus nenos na casa verán isto
e quero ser un bo referente para eles.
Vaia.
Quero que defendan os débiles,
os marxinados, os necesitados.
Iso é o que facía eu de neno e…
- Vaia. - …foi o que fixen agora.
Por desgraza, dúas persoas tiñan que marchar.
Non o vin vir. Auguste é un gran concursante
e Tyler tiña razón, podía gañar isto.
Despois do que, probablemente, foi o máis duro
que enfrontaron estes catro finalistas,
puxémoslles as mensaxes que gravaron no primeiro episodio
para lembrarlles por que están aquí.
Sei que estás esgotado, pero escoita, tes que seguir.
Tes que dalo todo. Pensa en por que estás facendo isto.
Pensa neses tres fillos marabillosos. Faino por eles.
Tes que darlles unha vida mellor e as cousas que queren.
Sobre todo á túa muller, Cory. Pensa en todo o que sacrificou.
Ela é o teu número un, a túa áncora, o teu piar.
Non abandones, non te rendas. Dáo todo. Entendido?
Que pasa, meu?
Estás aquí. Non pensabas chegar aquí, eh?
Prometícheste en marzo e non foi doado deixala.
Sabes canto se sacrificou Amanda para que esteas aquí.
Non viñeches cun plan para eses cartos.
Nunca pensaches que fose posible. Sabes o que podes facer agora?
Comprar a casa, ter fillos, pagar a débeda de Amanda.
Non chegaches ata aquí para parar agora. Sigue loitando.
Quero que penses en como te sentías na primeira proba, a dos bloques,
e no medo que tiñas.
Pero dalgún xeito, proba tras proba, conseguiches chegar ata o final.
Pensa niso e lémbrao,
e confía en ti mesma a pesar das dúbidas e o medo.
Fas isto por todas as nenas do mundo, incluída ti,
que sentían que non eran suficiente ou non tiñan apoio.
Só quero que saibas que nunca debes renderte,
e que abonda con dar o mellor de ti.
Tyler, mira de onde vés, e o lonxe que chegaches.
Mira o que fixeches ata agora.
O que faga falta, iso é o que dicimos sempre.
Estás moi preto, non te rendas agora.
Sei que é duro, levas moito tempo lonxe da túa familia.
- Papá. - Meus nenos.
O teu obxectivo é coidar da túa muller e darlles unha vida mellor aos nenos.
Lembra o que farán eses cartos por ti e pola túa familia.
Céntrate, segue creando eses lazos, segue sendo boa persoa,
que che dará froitos no futuro.
Quérote.
Tedes un 25 % de posibilidades de gañar cinco millóns de dólares
e sodes os catro finalistas.
Agora que falastes co voso eu de hai un mes,
imos pasar ao seguinte xogo e eliminar outro de vós.
O tema desta tempada foi "Forza contra Intelixencia",
e diso vai exactamente este xogo.
Para chegar á final, necesitades ambas. Estades listos?
- Listo. - Baixade os postes.
- Estás de broma? - Hai un botón.
- Un botón? - Sóavos de algo?
- Soa. - Si.
Nun intre, cando remate de amontoar 16 bloques,
as vosas plataformas caerán e quedaredes colgados dos postes.
Que truco agocha o botón?
O primeiro que toque o botón fará subir as plataformas
e terá que vir aquí e resolver o padrón de 16 bloques de memoria.
Se o consegue, poderá elixir quen é eliminado.
Pero se se equivoca, será eliminado
- e os outros tres pasarán de rolda. - Mimá.
Ostras.
É o tema da tempada. Pode ser un xogo de forza
e ver quen aguanta máis no poste,
ou pode ser un xogo de intelixencia memorizándoo e arriscarse
a intentar reconstruír o padrón. Nada impide traballardes xuntos.
Queredes arriscarvos,
confiando en que outro concursante non vos engane?
Ou preferides quedar colgados e rezar para que se equivoque?
Que pensades?
Intentamos o padrón ou quedamos colgados?
Eu prefiro colgarme do poste e que perda o primeiro en caer.
Hannah, es a única lista que queda.
Vas facer o padrón?
Prefiro caer intentándoo que deixar que me eliminen.
- Podes facer os 16? - Son moitos.
- Axúdoche eu. - Axudarémoste.
Un de vós está cavando a súa tumba axudándoa.
É certo.
A única forma segura de salvarse
é memorizar o padrón enteiro e premer o botón.
Que che parece?
Non creo que sexa capaz de memorizar 16 eu soa.
Cres que se non te arriscas, eliminarante?
Si. Teño que memorizalo todo e facelo.
Empezamos cun bloque amarelo.
O segundo bloque é azul.
O seguinte é verde.
Amarelo, azul, verde, verde,
vermello, vermello, amarelo, amarelo, azul, vermello, verde, vermello.
Veña, subide aos postes se non o estades xa.
Cando coloque o bloque 16, as plataformas caerán.
Se caedes ao baleiro, estaredes fóra.
E por último, azul.
Que caian as plataformas!
Comeza o xogo.
Ides apostar por outra persoa
ou ides ser os responsables do voso futuro?
Memorizade este padrón.
Pero pase o que pase, alguén será eliminado.
Vale, podes baixar e vir aquí, Brett.
Supoño que terá axuda,
porque é imposible que o memorizase todo tan rápido.
O único que importa é o padrón cando o confirme.
De momento, faino de memoria, sen axuda.
Se o consegue, un vai perder cinco millóns de dólares.
Dous vermellos.
Dous vermellos?
Si.
Dous vermellos.
Espera. Cory pode mentir.
Que lle impide cambiar dúas cores?
Traizooume a única persoa en quen confiaba.
- Se Cory lle di un bloque mal, está fóra. - Dous amarelos.
- Dous amarelos? - Si.
Hannah, estabas metida neste plan?
Non.
Tyler non di nada. Confía plenamente en Cory.
- Vermello. - Mimá.
- Eu que sei. Estou nervioso. - Azul.
Nin me imaxino como te sentes.
Xa está.
Moi ben, está terminada. Cres que son os 16 correctos,
- que che garanten un posto na final? - Iso espero.
Se este padrón de 16 bloques é exactamente igual ca o meu,
esta plataforma porase verde e un de vós estará á mercé de Brett.
Pero se cae, seguides todos adiante e Brett será eliminado.
Tres, dous, un.
Mostrade o resultado!
- Conseguiuno! - Non o creo.
Moi ben, neno.
Brett acaba de asegurar un posto no Top 3.
- Era a miña única oportunidade. - Ben feito, Brett!
Por desgraza, acabouse a diversión.
Os tres estades en risco.
Nótase que Brett xa está estresado. Como o decides?
Pensando en a quen poderías gañarlle no futuro?
É un factor.
E se salvas a alguén e te elimina no seguinte xogo?
Ao final é un xogo e non é doado.
Isto é moi difícil.
Laméntoo moitísimo, pero…
Hannah, elíxote a ti.
- Que sentes, Hannah? - Sabía que isto pasaría
se non premía o botón rápido,
pero, sinceramente, é todo un honor estar aquí cos catro.
Obviamente, párteme o corazón caer ao baleiro,
pero síntome ben ao marchar con estas persoas.
Cando queiras, Brett.
Hannah, estás eliminada dos Beast Games.
Veña, que caia.
E así, eliminouse a última persoa lista.
Vou tirar isto.
Cory! Brett! Tyler!
O gañador será oficialmente alguén do Equipo Forza.
Un de vós vai gañar eses cinco millóns de dólares.
- Vamos! - Si, señor!
- Que loucura. - É incrible!
- Que loucura, tío. - Ai, meu…
QUEDAN TRES XOGADORES
Non imos perder o tempo. Imos eliminar un máis
e quedar cos dous finalistas.
Poñédevos detrás dun atril.
Benvidos ao suborno final.
É a última vez que algún de vós recibirá cartos
á parte deses cinco millóns de dólares.
Se credes que non ides gañar, podedes coller diñeiro.
- Máis vale que sexa moito. - Será.
Todo o mundo ten un prezo.
Para comezar, metede as mans nas caixas.
Esposádeos!
Os tres estades esposados ás caixas.
Síntome atrapado.
E para facelo aínda máis dramático…
Embazade o cristal.
Que forte.
Non poderedes ver se alguén preme o botón.
En breve, aparecerá un contador de diñeiro nas vosas pantallas
e non se sabe cando parará.
Igual ca no suborno dos capitáns, o primeiro que prema o botón
recibirá o diñeiro que haxa na pantalla,
pero aquí a diferenza e que se aceptades o suborno, seredes eliminados
e os outros dous competirán polos cinco millóns de dólares.
Isto é de tolos, macho.
Desde logo que si.
É brutal.
Oes, Cory, só levas 17 000 $.
Se non premes o botón ou un deles se che adianta,
e logo perdes na proba final, marcharás con 17 000.
Pola contra, se non o premes e gañas a seguinte proba,
vas para a casa con cinco millóns.
- É un dilema. - Totalmente.
Ti gañaches 190 000 e ti 100 000,
pero este contador vai subir moito,
e tedes que considerar
se preferides diñeiro garantido ou arriscalo todo por cinco millóns.
Teño curiosidade por saber ata canto vai subir.
- Eu tamén. - Que pensas ti, Brett?
O outro día dixeches que 250 000 $ era a túa cifra.
Si, pero as cousas cambiaron.
Tedes cinco millóns diante do nariz.
É imposible non velo.
Dito isto…
que empece o contador!
- A ver cal é o voso prezo. - Que forte volver ver isto.
- Si, volveu. - É de tolos.
- Vai en 50 000 $. - Que rápido.
Os gardas están tirando o equivalente do contador no chan.
- Xa imos por cen mil. - Que non pare.
Se premedes o botón agora, levariades ese montón de cartos.
Está en 200 000 $. De tolos.
Como o vedes?
- É interesante. - Cartiños!
É incrible, pero quen quede terceiro
levará máis diñeiro que quen quede segundo.
Que forte!
Moitos máis. Se premedes agora
levaredes 410 000 $ garantidos. Son moitísimos cartos.
- Estou loitando pola miña familia. - Papá.
Se me ofrecesen 500 000 $…
colleríaos sen dúbida porque lle solucionaría a vida á familia.
Quero darlles unha vida mellor.
Acércase ao medio millón de dólares. Premedes un botón
e levades medio millón de dólares.
Para darlle emoción, o contador pararase cinco segundos.
Se ningún acepta, o contador seguirá subindo.
Pero cada segundo conta, outro podería premer antes e levalo todo.
Cinco,
catro, tres,
dous, un.
Que siga o contador!
- Non para de subir. - Ata Karl trae cartos?
Seiscentos mil.
Esta é a oportunidade de levar diñeiro garantido para a vosa familia.
Ti que dis, Cory? Es o que menos cartos ten,
- e isto está garantido. - Agora 720 000 e subindo.
Papá! Papá!
Mirade canto carto, meus. E poden ser vosos se premedes o botón.
Se quedas segundo, levas cero dólares.
Estamos case en 900 000 $.
- Parará no millón? - Non che sei.
Mercar a casa, ter fillos, pagar a débeda de Amanda.
- Van 970 000! - Podería parar no millón.
Novecentos oitenta,
novecentos noventa!
Un millón de dólares!
Se premedes ese botón, os cartos son vosos.
Estase acabando o tempo.
Tres,
dous,
un.
Alguén premeu.
O que significa que o terceiro posto
da segunda tempada dos Beast Games e…
Desembazade o cristal.
Brett aceptou o suborno! Parabéns, agora es millonario!
Que grande, irmán!
Ven coller o teu millón! E o mellor de todo é
que non tivo que enfastiar a ninguén! Tírate enriba!
Ademais, xa gañara 190 000 $,
así que as súas ganancias totais son de 1 193 000 $.
Vamos!
Isto son unha chea de cartos!
Enterrádeo nos seus cartos.
Non sería quen de conseguir tanto se non confiase en vós.
En serio, non estaría aquí sen vós.
Si!
Nunca pensei en alegrarme por romper este corazón,
pero non podo estar máis feliz.
- Querémoste! - Grazas.
- Si! Épico! - Vamos!
Vamos!
- Es rico, Brett. - Ser terceiro nunca sentou tan ben.
Aí van os cartos e el detrás! Aí está.
QUEDAN DOUS XOGADORES
Din que a unión fai a forza.
E contra todo prognóstico,
as decisións que tomaron estes dous homes trouxéronos ata aquí,
á que será a súa proba final.
Unha e outra vez, miraron a derrota á cara
e desafiaron a tentación
loitando cada un polas súas familias nos mellores momentos
e nos peores.
Coa súa integridade e honor intactos,
estes dous membros do Equipo Forza, noutrora aliados,
agora deberán enfrontarse entre eles.
Son o único que está nervioso?
- Non. Que va. - Xa.
Teño un nó no estómago.
Mimá.
Cory,
Tyler,
fostes uns competidores feroces
e xogastes con integridade.
Antes de empezar este xogo,
quero dicir que, sinceramente, oxalá puidésedes gañar os dous.
Dóeme que un estea a piques de gañar cinco millóns de dólares
e o outro vaia para a casa só cos cartos que xuntou ata agora
e nada máis.
A continuación, un recibirá este cheque de cinco millóns de dólares.
Un meterao no maletín que queira mentres o outro ten os ollos vendados.
Despois pechará os maletíns, cambiaraos de sitio
e, cando estea listo, diralle ao outro que quite a venda
para ver se o cala.
Poderá preguntar o que queira.
Levades vivindo xuntos os últimos 40 días, xogastes xuntos unha chea de probas.
Cory, deberías saber se Tyler di a verdade e viceversa.
Cando esteades listos, teredes que escoller un maletín.
Se un adiviña que maletín ten o cheque de cinco millóns,
a tempada remata.
Gañará cinco millóns de dólares.
O seu esforzo pagou a pena. Será multimillonario.
A túa muller, os teus fillos, o mundo enteiro celebrarao contigo.
Pero se fallas, pasarémoslle a venda ao outro,
retiramos o maletín escollido e tocaralle xogar ao outro.
O mellor para a familia.
- Si. É a hora. - Veña.
Para empezar, temos que decidir quen vai primeiro.
Trouxen a moeda que lle merquei a Monika por 500 000 $.
Escollede:
cara ou cruz.
- Ti primeiro. - Cruz.
- Ti cruz? Seguro? - El cruz.
- E ti cara? - Exacto.
Vale. Tíroa e póñoa sobre a man.
Momentazo.
- Saíu cara. - Cara.
Empeza Cory.
Toma a venda.
Mira para alá.
Moi ben.
Agora que Cory ten a venda posta,
Tyler, toma o cheque de cinco millóns de dólares,
que representa esa morea enorme de cartos.
Se adiviña en que maletín o metiches, acabouse.
Cando queiras. Con calma. Non hai présa.
Agora que empeza a mover os maletíns, que os cámaras dean a volta.
Rapaces, non miredes. Que os cámaras dean a volta.
Eu tamén vou estar mirando para a parede.
É unha batalla entre Cory e Tyler e ninguén máis no mundo.
Tyler pode poñer os maletíns onde queira.
Pode amorealos, mesturalos… Depende ao 100 % de Tyler.
Pode metelo en calquera, e pode poñer o maletín onde queira.
É un xogo mental e de estratexia.
Cada ruído que faga, cada sutil pista que dea,
Cory oiraa,
e estao usando para obter información e tomar unha decisión máis precisa.
A tempada pasada, este xogo gañouse na primeira rolda,
o que significa que, en teoría, é posible que Cory poida gañar aquí e agora.
Listo, Jimmy.
- Xa podo dar a volta? - Podes.
Vale.
Tyler, ti decides. Cando esteas listo,
dille a Cory que xire e quite a venda.
Cory, dá a volta e quita a venda.
Comeza o xogo.
Que buscas?
Que me dis do maletín número seis?
Que queres saber?
O cheque está dentro?
Ábreo e descúbreo.
Que me dis do tres?
Que queres saber?
O cheque está dentro?
Ábreo e descúbreo.
Mesma resposta.
Tes dous fillos,
pero non creo que o meteras no dous.
E o nove?
Ten o cheque?
Ábreo e descúbreo.
Escollo o nove.
Escolles o nove. Por que?
Cambioulle a voz ao responder esa pregunta.
- En serio? - Si.
Dixo as mesmas palabras cada vez que lle preguntaches,
- pero esta vez foi diferente? - Si.
E por iso cres que están aí?
- Si. - Se acertas,
ese montón de cartos é teu.
Ai, Deus.
Ti decides cando o abres.
Meu Deus. Estasme poñendo moi nervioso.
Cory, aquí podería haber cinco millóns de dólares.
Cambiaríache a vida.
Ten que poñerse dourado, non vermello.
Vale.
Como Cory escolleu o nove e estaba baleiro,
retiramos este maletín do xogo,
así que agora tes máis probabilidades.
Tyler, por favor, revela cal ten o cheque.
- O número dez. - Dez.
Fallaches por un, Cory. Só un.
Antes da quenda de Cory, queres dicir algo?
Ben xogado.
Grazas.
Queres dicirlle algo antes de que mova os maletíns
e tome unha decisión de cinco millóns que afectará as vosas vidas?
Si, dime en que maletín o metes.
Toma a venda.
O xogo comezou.
Tyler ten os ollos vendados
e Cory ten no seu poder o cheque de cinco millóns de dólares.
Hai un maletín menos.
Era unha entre dez. Agora, é unha entre nove.
Tyler, dá a volta.
Quita a venda.
O tres polos fillos.
Es listo, non o meterías aí.
E o dous?
Ábreo e descúbreo.
Está usando a estratexia de Tyler contra el.
Hai cinco millóns en xogo.
E o dez?
Puideches metelo aí pensando que non escollería o mesmo.
Ábreo e descúbreo.
Cory ten cara de póker. Non amosa ningunha emoción,
intenta non darlle pistas a Tyler.
E o cinco?
Ábreo e descúbreo.
Elixo o cinco.
Por que?
Vin unha reacción un chisco distinta.
- Cando preguntaches polo cinco? - Si.
Moi ben.
Ao abrilo, non hai volta atrás.
Está baleiro.
- Segues na loita. - Sigo na loita.
Cory, as opcións melloran.
Tes unha posibilidade entre oito de acertar.
Si, as opcións melloran.
Pero ata abrir o maletín dos cinco millóns…
É a hora da verdade.
Nunca vos vin tan serios coma agora.
E así estivemos durante tres roldas.
- Que me dis do seis? - Ábreo e descúbreo.
Tócache.
Un agochaba o cheque
e despois amosaba a menor emoción posible cando lle preguntaban.
- Que me dis do un? - Ábreo e descúbreo.
- Hai cinco millóns de dólares aquí? - Non.
E segundo ían mellorando as opcións…
Cory, dá a volta.
- Está no oito? - …as súas eleccións…
- Ábreo e descúbreo. - …achegábanse máis…
Escollo o dous.
…e máis.
- Estaba no oito. Que forte! - Por pouco.
Ata que só quedaron cinco maletíns.
Esta é probablemente a túa última oportunidade.
Moita sorte.
- Vou cambiar a estratexia. - Vale.
Vou darlle voltas, pechar os ollos,
esperar a que pare un maletín, abrilo e meter o cheque.
Non teño nin idea de en cal está.
- En serio? - Así non me pode calar
- porque non sei en que maletín está. - Dilo en serio?
Totalmente. Así que, Tyler, veña, dá a volta,
quita a venda e pregúntame o que queiras,
porque non teño nin idea de en que maletín está.
Empecemos por… Crelo?
Non creo que minta.
É unha boa estratexia. Así non te podes fixar
na miña cara nin no pulso nin na mirada.
Creo que está sendo sincero.
De ser así, significa que hai un 20 % de posibilidades de que Tyler acerte.
Estou fascinado. Nunca se usara esta estratexia.
- Pois escollo o catro. - Por que o catro?
Non sei. Algo me di que o catro.
- É que… - Vale.
Estou desexando sabelo.
Eu tamén.
Sei que é broma,
pero podes gañar cinco millóns de dólares.
- Menos mal. - É vermello.
- Vou ter que probar esa estratexia. - Vas probar ti tamén?
De verdade queres deixar cinco millóns ao azar?
Non prefires coller as rendas?
Que a el lle fose ben non significa nada.
Non poderá analizarme.
Quizais sexa bo que te analice, así podes confundilo.
Teño que pensalo.
Tes moito que pensar, porque cando isto acabe
e o vexas dentro duns anos,
non quero que te arrepintas do que vas facer.
A estratexia que elixas, ao chou ou con intención,
pode decidir se serás multimillonario
ou se só marchas cos cen mil que gañaches nos xogos anteriores.
Moita sorte.
Imos darlle unha volta.
Xa está, Jimmy.
É unha loucura ver só catro maletíns nesta mesa.
Pois si.
Veña, Cory.
Copieiche a estratexia.
Mimá!
Rapaces, hai cinco millóns en xogo!
Non podemos tentearnos. É unha xenialidade.
É como xogar ás cegas.
Non é normal que un xogo dure tanto.
Se o fixo ao chou e non sabe onde está, como decides?
Pois hai varios maletíns que están un pouco descolocados.
- Inclinados? - Si, noutras direccións,
porque se tes os ollos pechados e andas apalpando,
- poden moverse un pouco. - Se tiña os ollos pechados, claro.
Só despois descubrín que Tyler elixiu dicirlle a Cory
que non ía mirar ao escoller o maletín, pero fixo o contrario.
Pero se cadra xirouno con tanta forza que moveu estes,
e o que leva o cheque está ben colocado.
Non o sabes?
Xa se verá.
A cuestión é: Tyler deulle algunha pista a Cory?
Quedo co sete.
Esta podería ser unha decisión de cinco millóns de dólares.
Usou a inclinación dos maletíns para deducir onde están os cinco millóns?
De ser así, é a mellor xogada que vin na miña vida.
Hai cinco millóns nese maletín?
- Quérovos moitísimo. - Quérote, papá.
É vermello!
A túa estratexia parecía tan intelixente! Ai, non!
Parecía tan lóxica.
A min convencíchesme.
Entón, estaba no oito? Estaba no oito!
Estaba no oito.
Este xogo é unha pasada.
Quedan tres maletíns.
O meu corazón. Estou atacado. Non quero nin pensalo.
Este non podía nin mirar e a este oíaselle o corazón a un metro.
Antes de poñer a venda, como o ves?
É moi estresante,
pero alégrome de xogar a isto con el.
- Somos ti e eu, irmán. - Cando queiras, pon a venda.
- A ver se podes obrar un milagre. - Xa.
Xa sabedes como vai. Non miredes os maletíns.
Xa está, Jimmy.
Que nervios, meu.
Tres maletíns, un 33 % de posibilidades.
Cory, con sinceridade, acabóuseche a sorte?
O Señor está comigo.
Só podo rezar.
Tyler, quita a venda e dá a volta.
- Fixéchelo ao chou de novo? - Si.
Crelo?
Cústalle mentir.
- Nótaselle na cara. - Xa.
Que tal o tres?
Non teño nin idea. Tiña os ollos pechados.
O gañador da segunda tempada vaise decidir xusto aquí.
Na primeira tempada, Jeff acertou entre dez maletíns.
Tyler só ten tres para escoller.
Que nervios. Cal vai escoller?
Vale.
Polos seus fillos.
O tres… Espera, antes de que o abras.
Xa escolleu.
De verdade non sabes se os cinco millóns están aí?
Non o sei.
- Imos levar todos a sorpresa… - Si.
- …co que hai aí? - Si.
Ai, Tyler, Tyler.
Acertaches? Tes o cheque de cinco millóns de dólares?
Es millonario?
Vamos!
Si! Vamos!
Si!
Vamos!
Mi madriña!
Que forte!
Tyler, senta nos teus cartos.
- Ben feito. Estou orgulloso de ti. - Laméntoo.
- Se alguén o tiña que gañar… - Laméntoo, irmán.
Se tiña que gañar alguén, alégrome de que sexas ti.
Quérote, tío.
Estou feliz, pero é coma se cho quitase a ti.
Que dis?
Goza deste momento, porque é o teu momento.
Isto é… Meu, vive o momento.
Non te sintas mal por min. Goza. Quérote, irmán.
Es un orgullo.
- Quérote. - Es un crac.
Grazas. Alégrome de que gañes ti.
Sabendo o que sabes agora, farías algo diferente?
Sempre tes dúbidas, pero tamén…
se non fora a polos cinco millóns, tería que vivir con iso,
- ese "e se…?" - E se gañaras ti?
Non me arrepinto de nada.
Foi unha das mellores experiencias da miña vida.
A xogar. Vamos.
Se alguén tiña que gañar dos 200, alégrome de que sexa el.
É un home de familia. É un gran pai. Alégrome de que sexa el.
Quérovos. Grazas.
- Grazas por esta experiencia. - Si.
Gustaríame gañar, pero se gañou Tyler, alégrome por el.
- Grazas por tomalo coma un campión. - Grazas.
Moitas grazas. Grazas.
Dáme un abrazo, campión.
- Quérovos moitísimo. - Quérote, papá.
Tyler marcha da segunda tempada dos Beast Games
con 5,1 millóns de dólares,
un dos maiores premios na historia da televisión.
Pero ninguén marcha coas mans baleiras.
Esta tempada, repartimos máis de 11 millóns de dólares en premios
e varias persoas fixéronse literalmente millonarias.
Entrar aquí foi un milagre e levar 100 000 $ tamén.
Todos os participantes recibiron 1000 $ por participar.
Marchamos, pero levamos uns cartiños.
Moitísimas grazas.
Levamos 200 concursantes ao límite,
para ver de que eran capaces
e deixar pegada na historia dos Beast Games.
Monika e Jim puideron compartir os seus logros desta tempada…
- Si! Si! Si! - …coa súa familia.
Gañade algo para a familia.
E JT tamén tiña unha sorpresa que darlle á súa familia.
Un millón de dólares!
Si, señor!
Igual que Nick á súa nai.
Ao final gañei 340 000 $.
Si, ho! En serio? Estou moi orgullosa de ti.
E Brett á súa prometida.
Quedei terceiro e gañei 1,2 millóns de dólares.
Meu Deus, é incrible!
Ao final, estes concursantes tiveron que usar a forza,
a intelixencia, sinceridade, integridade
e amizade para saír deste concurso cuns cartos que lles cambiarán a vida.
Parabéns por gañar a segunda tempada!
Acabo de gañar cinco millóns de dólares!
- Vamos! - Moitas grazas por ver o programa.
A ver que vos parece a terceira tempada. Vémonos alí.
E se che digo…
Para.
Cheguei á final e son o campión da segunda tempada dos Beast Games?
- Que va? - Gañei 5,1 millóns de dólares.
- Non. Meu Deus. - Si.
Non!
- É en serio? - É en serio. Gañei.
Ai, Deus!
Podemos xubilarnos e pasar máis tempo cos nenos.
QUEDAN CERO XOGADORES
Meu Deus.
Subtítulos: Alba Méndez